Държавен вестник, бр. 37, 2014 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  37
22.11.2011 г. на ВАС на РБ – бр. 15 от 2012 г.; 
изм., бр. 32 от 2013 г., в сила от 2.04.2013 г.), 
със следния текст: „Наясно съм, че следва 
да заплатя всички извършени медицински 
действия/процедури/изследвания и други в 
случай, че с напускането си създавам преч-
ка за заплащане от страна на Националната 
здравноосигурителна каса, Министерството 
на здравеопазването и други финансиращи 
институции на осъществената ми до момента 
от болницата медицинска помощ.“
Поддържат се доводи за противоречие на 
оспорения текст с чл. 30, ал. 1, чл. 52, ал. 1 и 
4 от Конституцията на Република България, 
с чл. 4, ал. 1, чл. 45, ал. 1 и чл. 51 от Закона 
за здравното осигуряване.
Ответникът министърът на здравеопазва-
нето е оспорил протеста в подробно писмено 
становище. 
За да се произнесе, Върховният админис- 
тративен съд взе предвид следното:
Протестът на прокурора от Върховната 
административна прокуратура е процесуално 
допустим на основание чл. 186, ал. 2 и чл. 187, 
ал. 1 АПК.
Наредба № 49 от 2010 г. за основните 
изисквания, на които трябва да отговарят 
устройството, дейността и вътрешният ред 
на лечебните заведения за болнична помощ 
и домовете за медико-социални грижи е из-
дадена от министъра на здравеопазването по 
законова делегация от чл. 46, ал. 3 и чл. 57, 
ал. 2 от Закона за лечебните заведения (ЗЛЗ).
С чл. 46, ал. 3 ЗЛЗ (доп. – ДВ, бр. 59 от 
2010 г., в сила от 31.07.2010 г.) министърът 
на здравеопазването е овластен да определи 
с наредба основните изисквания, на които 
трябва да отговарят устройството, дейността 
и вътрешният ред на лечебните заведения 
за болнична помощ и домовете за медико-
социални грижи, както и условията и редът 
за откриване на структури по чл. 20, ал. 2. 
Съгласно чл. 57, ал. 2 ЗЛЗ (нова – ДВ, бр. 59 
от 2010 г., в сила от 31.07.2010 г.) с наредбата 
по чл. 46, ал. 3 се регламентират и редът и 
критериите за определяне нивото на компе-
тентност на клиниките, отделенията и медико-
диагностичните лаборатории в съответствие с 
утвърдените медицински стандарти по чл. 6, 
ал. 1. 
Протестираният текст е включен в прило-
жение № 3 (ново – ДВ, бр. 53 от 2011 г., в сила 
от 13.08.2011 г.) към чл. 20, ал. 3 от Наредба 
№ 49 от 2010 г., която намира систематичното 
си място в глава четвърта Основни дейности 
на лечебните заведения за болнична помощ 
и домовете за медико-социални грижи, раз-
дел I Организация на дейностите по приема 
на пациенти.
Приложение № 3 представлява образец на 
декларацията, която пациентът/родител/нас- 
тойник или попечител на пациента подписва 
на основание чл. 20, ал. 3 от Наредба № 49 
от 2010 г. (доп. – ДВ, бр. 53 от 2011 г., в сила 
от 13.08.2011 г.) в случаите на отказ да бъде 
приет в лечебното заведение след информи-
рането му от специалист за нуждата от това, 
включването му в листа на чакащите или 
отказът му да бъде включен в него, както и 
отказът му да продължи започналия престой 
в лечебното заведение. С подписването на 
декларацията – приложение № 3, пациентът 
удостоверява, че напуска болницата въпреки 
становището на лекуващия/дежурния лекар/
медицинския екип за необходимостта да 
продължи лечението/диагностицирането си 
в болнични условия; че е наясно, че прекра-
тявайки започналия си престой в болницата, 
прекратява и осъществяваното му болнично 
лечение/диагностициране и наблюдение; че 
е наясно, че прекратяването на болничното 
лечение/диагностициране и наблюдение може 
да доведе до доста и различни усложнения и 
неблагоприятни последици за здравословното 
му състояние; да намали значително или да 
изключи напълно вероятността от излекуване 
или подобряване на състоянието му, да създаде 
или увеличи риска за здравето и живота му, 
включително и с опасността от смърт. Паци-
ентът заявява, че напълно съзнателно оценява 
посоченото по-горе и всички обяснения, които 
е изискал и получил от лекуващия/дежурния 
лекар/медицинския екип, и въпреки тяхното 
мнение и разяснените рискове за живота и 
здравето му решава доброволно да прекрати 
престоя си в лечебното заведение. Заявява 
също, че поема отговорността за своето 
здравословно състояние, както и за евенту-
алните усложнения и неблагоприятен изход 
от недовършеното лечение/диагностициране.
С текста на протестираната клауза от 
декларацията – приложение № 3 към чл. 20, 
ал. 3 от Наредба № 49 от 2010 г. – пациентът 
заявява, че е наясно, че следва да заплати 
всички извършени медицински действия/
процедури/изследвания и други в случай, че с 
напускането си създава пречка за заплащане 
от страна на Националната здравноосигури-
телна каса, Министерството на здравеопаз-
ването и други финансиращи институции на 
осъществената му до момента от болницата 
медицинска помощ. Тази клауза няма връзка с 
обществените отношения, предмет на правна 
регламентация от Наредба № 49 от 2010 г. за 
основните изисквания, на които трябва да 
отговарят устройството, дейността и вътреш-
ният ред на лечебните заведения за болнична 
помощ и домовете за медико-социални грижи, 
издадена от министъра на здравеопазването. 
С клаузата се цели уреждането на бъдещи 
евентуални финансови претенции от страна 
на лечебното заведение към пациента, което